Downloaded from YTS.MX
Official YIFY movies site: YTS.MX
Grazas.
Atención, aquí Vinny. Mahmoudi acaba de saír.
Agardade por agora.
O obxectivo móvese.
Cruza a rúa. Está alerta.
- Baixa para o metro. - Sígoo a pé.
Walid, sen heroes. Só o localizamos.
Tranquilo.
O obxectivo volve saír. Enganoume.
A que anda este cabrón?
Volve, Walid. Vai coller un taxi.
Volve, bule.
Atención, sobe a un taxi, un Mercedes negro.
A matrícula é Bravo, Sierra, 556, Delta, Alfa.
Repito: Mercedes negro. Bravo, Sierra, 556, Delta, Alfa.
Sami, vaiche. Rúa David d'Angers.
Coidado!
Atención, rúa Fraternité.
Sami, para Antoine. A onde?
Vai cara a vós. Deberiádelo ver axiña.
Atención, collemos Sérurier.
- Antoine, Richard, quietos. Témolo. - Recibido.
Vinny, para Sami. Tráfico en Mouzaïa.
Semáforo vermello en Sérurier.
Cabrón. Está a dar a volta.
Hanna, ocúpate. Antoine, valo ver.
- Deu volta. - Vale, téñoo.
Incrible.
- Antoine, védelo? - Pasou agora por nós. Seguímolo.
Móvete!
Acelera.
- Vinny, Walid, onde estades? - Sérurier, cara a vós.
Sepárome. Xirou á dereita. Antoine, onde estás?
Si, xa vin. Imos para aí.
Coidado, non hai saída. Vai dar volta.
Xa sae. Segue no taxi.
Antoine, Richard, onde estades?
Cacháronnos. Está en Boulevard d'Indochine.
Retrocedede.
- Encárgome eu. - Recibido.
Xira en Périgueux.
- Sami, vaiche. - Ben.
- Vinny, onde cona estás? - Esquina Belleville-Pixérécourt.
Hanna, vas ti.
Vale, volvo. Teño visión. Vai coller Plâtrières.
Cólloo no cruzamento. Vinny, cal é a vosa posición?
Sigo atascado, carallo.
Que cona fai?
Fillo de… Saíu. Onde estades?
Sami, agora que?
Vai coller unha moto. Ímolo perder na ponte peonil.
Hanna, sígueo.
Antoine!
Como te chamas?
Antoine.
Antoine que máis?
Só Antoine.
Por que me segues, Antoine?
Sábelo ben.
Nin o intentes.
Demasiada xente.
Deica a próxima.
PERIGOSO, PODE IR ARMADO
Pola BII, por Hanna e Antoine,
por unha boa persecución en moto.
E por Walid, que o enganaron no metro coma un novato.
Como picaches!
A contravixilancia é de primeiro de policía.
Se foses á academia.
Eh, Walid? É o que pasa cos militares.
Quince anos na Lexión Estranxeira reptando pola merda ao sol
amolécenche o cerebro. Non te culpamos.
Non durariades nin tres días de manobras.
Sobre todo ti, con ese bigote de Freddie Mercury.
Que facemos con Mahmoudi?
Pois teremos que agardar ata que reapareza.
Pasará desapercibido un tempo.
E o informante? El que di?
Nada, desapareceu do mapa.
Volvemos ao inicio.
Puidemos collelo á saída do bar.
Pero as ordes eran localizalo e identificar contactos.
Non temos nada para collelo.
Case me corta o pescozo o director xeral.
Pero tomo unha convosco.
Como suporedes, entre os de arriba a misión non tivo apoio unánime.
- É dicir…? - Grazas, Hanna.
Digamos que ao prefecto e a algúns ministros co cu apertado
non lles entusiasmou a persecución por París.
En serio?
Lestes a última circular, non si?
Nada de abusar da forza. Demasiados incidentes.
Dei convencido a IGPN
para evitar unha denuncia por condución temeraria,
xa que uns motoristas papahostias se queixaron da vosa persecución.
A próxima vez non poderei facer gran cousa.
Condución temeraria? En serio?
Ímonos despedindo dos oito euros de perigosidade.
Traballades nisto polos cartos? Non.
Pola gloria.
A gloria?
Un chisco.
A gloria é o sol dos mortos.
Un poli morto non serve de nada.
- Hanna, estás ben da caída? - Estou. Grazas, xefe.
Iso é o que importa, que non houbo feridos.
Mañá é outro día.
Abur, boa noite.
- Boa noite, xefe. - Boa noite.
Que truco tes? Contas os pasos ou hai unha marca no chan?
- Como dis? - Non sei.
Sempre me colles a man aí, coma se pasases a unha zona segura.
Ti es a miña zona segura.
Vés á miña casa logo?
Lévote eu.
Antoine, por favor, non vaias.
É a derradeira vez.
Prometinllo a Marcus. Non me queda outra.
Un día vaite embarrar, pero ben.
Entendes? Perderalo todo.
Teño que marchar.
Cabaleiros, escoitade.
Sen cuspir, sen morder, sen ir aos ollos.
Nada por debaixo do cinto.
Sen límite de tempo.
A única condición para gañar é quedar de último en pé.
Que gañe o mellor.
Érguete!
Toma, a túa pasta.
Grazas.
Teño outra pelexa para ti, se che interesa.
Un mafioso de Aubervilliers. Coido que che ten teima.
Déixoo, Marcus.
Douche cinco veces o de hoxe. Pénsao.
Xa o pensei.
Tres costelas rotas, afundimento da caixa torácica
e perforación do pulmón esquerdo para Ibrahim Bouchouari.
Fractura do antebrazo esquerdo, nariz e mandíbula para Dylan Malouda.
Por último, traumatismo cranial
e múltiples fracturas na cara
que resultaron nun coma de 24 horas para Saïd Nguyen.
Iso é defensa propia?
Eu chámolle persecución.
Ademais vén de participar nunha pelexa ilegal remunerada,
amañada polo seu amigo Marcus Reinhart.
Comprenderá que isto é incompatible
coas regras que dita o código deontolóxico policial.
Hai canto que practica artes marciais?
Dende os dez anos.
Ninguén lle dixo que a mellor cualidade dun loitador é o autocontrol?
Que quere?
Que me sinta culpable?
Atacáronme, xa llo dixen. Eu non fixen nada.
Inténtolle facer entender
que me vai ser difícil mantelo na BII.
Dado o seu historial e a avaliación dos seus superiores,
pódolle evitar unha audiencia disciplinaria e unha suspensión.
Suxírolle que se meta nun departamento menos activo,
con menos saídas.
Na comisaría central de Bobigny queren xente. Acolleríano encantados.
Bobigny?
Si, Bobigny. Síntollo.
Por que aceptaches esa pelexa de merda?
Que queres?
Rebentar a cada zalapastrán que lles teña teima aos policías?
Túa nai xa perdeu un fillo, Antoine. Pensas que quere perder outro?
O director de Bobigny é amigo meu.
Direille que ignore a parva esa e metereite na BAC.
Poderás polo menos seguir traballando
sen ter que estar nunha mesa a encher papelame.
Só un par de anos. Logo podes volver. Tes a miña palabra.
Sei o que pensas.
Os polis caen.
Os malos seguen a bailar.
O mundo non ten sentido.
Déixovos. Sorte no que veña.
Estamos ao corrente.
Ven tomar un grolo.
Non, déixao estar, Sami.
Mira, que hora é? Menos cinco?
- Si. - Quédanche cinco minutos ás miñas ordes.
Veña, os outros están a agardar.
Vamos.
Agarda!
Que tal?
Que queres?
Todo ben?
Antoine!
Isto non é un adeus, Antoine.
Isto non é un adeus.
Volverémonos ver, Antoine.
Isto non é un adeus.
A pelexa que dixeches segue en pé?
Onde está?
Co médico. Estano a coser.
Está moi mal?
Esnaquizárono.
Tróuxoo el e chamounos.
Antoine chamouno para pelexar cun mangallón de Aubervilliers,
un narco con gana de zoscarlle a un poli.
Foi á merda no ring.
Que queres dicir?
Seica Antoine se deixou mallar.
Richard, tomásteslle declaración?
Aínda non.
Ben, vale.
Collede os homes que precisedes e traédeme o tipo que esnaquizou a Antoine
e as testemuñas desta merda.
- Non pode saír de aquí. - Si, xefe.
Eu ocúpome del. Hanna, ti queda con Antoine.
Ben.
Antoine!
Respóndeme, hostia!
Que fas?
6 MESES DESPOIS…
Vinny, pódesme coller cando te chamo.
- Non me levo ben co teléfono. - E logo? Andas en leas?
Coñeces algún poli que non?
- Outro whisky, por favor. - Si, un segundo.
- Dobre? - Si.
- Outra, Walid? - Non, grazas, eu paro xa.
E Richard? Non o teño visto. Non anda con vós?
Non anda, non.
Posnos dous mojitos?
Vou, si.
Pasa a tarxeta.
- Toma. - Sacha, o mesmo, fai favor.
Whisky con cola.
Que rapidez.
Amodo. Vinny, mañá temos misión.
Impórtacheme unha merda.
Vinny, ao final sempre damos saído.
Vai ao carallo, Walid.
Vai ir todo ben.
Confía en min.
Lévote á casa. Vas cargado de máis.
Para, ho!
Se queres chuparlle a pirola a Sami, ben. A min déixame.
Vaite, déixame.
Saca a tarxeta.
Xeo, por favor.
Vou, un momento.
Que pasa, Vinny? Por que non mo queres dicir?
Cóntame.
- Non te preocupes. Ponme outra… - Xa che chegou.
Boa noite.
Antoine Cerda. Deixa unha mensaxe.
Antoine, son eu.
Perdoa polas horas, meu.
Pero é importante. Témonos que ver.
Cagámola. Non cho podo dicir por teléfono…
Si?
Ola, Antoine. Son Sami.
Dispararon a Vinny esta noite.
Queríacho dicir antes de que o oíses nos medios.
Como foi?
Un cabrón agardouno nun aparcadoiro. Disparoulle no coche.
Estámolo investigando.
Se queres vir ao funeral,
xa sabes onde é.
Chao.
Antoine, son eu.
Perdoa polas horas, meu.
Pero é importante. Témonos que ver.
Cagámola. Non cho podo dicir por teléfono…
COMISARÍA CENTRAL DE BOBIGNY
Que tal, Titus?
Oíches o do teu colega?
Si, traballabamos xuntos.
Era amigo teu?
Eramos todos amigos.
Que cabróns.
Matar un policía así, de noite, a sangue frío.
Que pensas que foi? Un axuste de contas? Vinganza?
Nin idea.
Antoine!
Unha muller pregunta por ti. Di que é importante.
- Dixo como se chama? - Esteves.
Traballaches co home dela.
- Vémonos no aparcadoiro. - Vale.
Sofia?
Richard desapareceu, Antoine.
Como que desapareceu?
Levaba un mes na clínica Barbanes.
A directora chamoume hai oito días.
Escapou do cuarto e desapareceu.
Despois do de onte, temo que lle pasase algo.
Que facía en Barbanes?
Cando marchaches cambiou o ambiente no grupo.
Hanna foi para Antidroga.
Sami pechouse en banda.
Vinny perdeuse na noite tralo divorcio
e Richard seguiuno.
Non teño novas del dende hai oito días.
- Denunciaches a desaparición? - No día.
Deilles unha foto aos axentes. Dixeron que ían rexistralo.
Está a pasar algo moi grave, Antoine. Estou certa.
Tres axentes da Brigada Criminal viñeron esta mañá.
Fixéronme mil preguntas de Richard.
Rexistraron a casa toda.
Non atoparon nada e marcharon sen dar explicacións.
Quen estaba na BC?
Unha muller.
Díxome que a avisase se Richard contactaba comigo.
Cécile Wagner, a nova xefa.
E Sami que di? Intentaches contactar con el?
Varias veces. Non colle.
Vale.
Verei o que podo facer, de acordo?
Pero non podo prometer nada.
Toma.
Teño que marchar, perdoa.
Central a TNZ. Apareceu un cadáver nun soar preto de Abreuvoir.
Parece un compañeiro. O equipo da BAC agárdavos alí.
Vale, imos.
- Bos días. - Ola.
- Grazas por virdes tan axiña. - Avisastes a BC?
Si, pero tiveron un problema co coche. Non han tardar.
- E o corpo? - Un tiro na cabeza.
Atopouno un obreiro cando chegou.
CLÍNICA BARBANES
ASOCIACIÓN NACIONAL DE ACCIÓN SOCIAL DA POLICÍA
Capitán Cerda?
Dra. Claire Budzinski, a psiquiatra a cargo do centro.
- Falamos por teléfono. - Boas tardes.
Richard Esteves era paciente meu.
Comprenderá que non poida proporcionar moita información.
A famosa confidencialidade.
Xa, pero o feito de que fuxise deste centro
onde vostede é a última responsable deberíanos permitir romper esa regra, ou?
Que lle pasaba a Richard?
Delirio de interpretación de Sérieux e Capgras.
Paranoia, se prefire.
Supoño que os axentes rexistraron o cuarto.
Non eran simples axentes. Eran da Brigada Criminal.
Atoparon algo?
Richard non tiña nada, só un chándal e cousas de aseo.
É aquí.
Con quen falaba, ademais de con vostede?
Con ninguén.
A única persoa coa que o vía falar de cando en vez
era o seu antigo veciño de cuarto, Victor Garnier.
Onde o podo atopar?
A esta hora, probablemente no banco onda o río, coma decote.
Que fai aquí?
Perdeu a muller e a filla nun accidente.
Conducía el.
Victor Garnier?
Que lle queres?
Falar de Richard Esteves. Pode ser?
Xa llelo contei todo aos papóns da BC.
Ti quen vés sendo?
Antoine Cerda. Estou na BAC, departamento 93.
Antes estaba na BII con Richard.
Ah, si, botáronte.
Sei a túa historia.
Que queres saber?
O que el lle contase.
Seica só falaba con vostede.
A ver, "falar"…
"Falar" éche moito dicir.
O teu amigo estaba tolo perdido. Só dicía parvadas.
Que clase de parvadas?
Parvadas.
Dixo que se metera nunha lea cun delincuente dos grandes
que formaba parte dunha organización internacional que o quería morto,
a el e mais a súa familia.
Dixo que a administración lles fallara logo dunha misión confidencial de defensa
na que el e o seu equipo a cagaran. En fin…
Parvadas de paranoico.
Por iso veu agocharse aquí.
Non lle dixo cal fora a misión?
Non.
Dixo que a cagaran, pero ben, e que o ían pagar todos.
"Todos" quen?
Iso, amigo meu…
Non che son adiviño.
Pregúntallo cando o atopes.
Dáme a min que a estas alturas
xa estará colgado dunha árbore
ou chuchando o canón da pistola para se voar os miolos.
Así acaban todos.
E o delincuente da lea
dixo como se chamaba?
Só dixo que era un equipo grande
e que de facerse público, sairíalles a todos o conto furado.
Non sabe onde pode estar?
Un enderezo ou algún detalle que me poida axudar?
Axudarche a que?
Díxenche que estaba fóra de si.
Non era o Richard que eu coñecía.
Como di?
Fun supervisor del cando entrou na Policía Xudicial hai 15 anos.
Traballamos xuntos cinco anos e logo entrou na BII.
Non terás un cigarro?
Non fumo, síntollo.
Esta nova xeración de policías…
Non fuman, non beben.
Fodes polo menos?
Tíñache aprecio.
Falaba a miúdo de ti,
da cabronada que che fixeron.
Queres un consello?
Estea onde estea, déixao estar.
Por que me di iso?
Porque si.
Se o que dixo é certo,
acabarás aquí ou no cemiterio, onde ninguén te escoitará.
Agora…
se che gusta meterte en leas,
colle este papel e marca ese número.
Richard díxome que chamase aí se lle pasaba algo.
Non llelo dixen aos outros. Amáñao pola túa conta.
Porque pareces bo rapaz.
Grazas.
Nada.
Que fas aquí?
Temos que falar, Hanna.
De que?
Cabrón. Hai seis meses que non te vexo.
Non fuches nin aos funerais dos teus amigos.
Seino, síntoo. Non foi por ti.
Alégrome de que non sexa por min.
Que me queres?
Téñoche que pedir un favor.
- Aínda es amiga das de identificación? - Por que?
Un tipo da clínica Barbanes deume un número.
Non sei de quen é. Non paro de chamar.
- Só teño que identificalo. - Barbanes?
Si, Richard botou un mes alí.
Tiña un amigo.
Deulle este número para chamar se houbese algún problema.
Non sei o que fixestes nin o que pasou.
- Pero é grave. - Eu non sei nada. Estou en drogas.
- Pregúntalle a Sami. - Non colle. Non sei a que anda.
Que mágoa.
Falei con Balestra. Dixo que era un vello asunto e que non me metese.
Non sei o que pasa, non o entendo.
Pero está a amolar a moita xente.
Ai, si? A quen?
Wagner e os sabuxos dela.
Que queres dicir?
Son os responsables disto?
Parvadas.
Colle este número, anda.
Descubre de quen é e déixote en paz.
Es un cabrón.
Grazas.
Lembras algún nome que puidese mencionar?
Contigo ou con calquera.
- Xa o coñeces. Non contaba nada. - É importante, Sofia.
Richard meteuse nunha lea. Por iso está agochado.
Que che fai dicir iso?
Os tipos da BC que viñeron aquí dixeron o que buscaban?
Non.
Á parte do seu comportamento, notaches algo distinto en Richard?
Non sei, no estilo de vida, por exemplo.
Traía moitos cartos á casa? Estaba a gastar máis?
Non, gastaba moito en alcol.
Cacheille coca nos petos.
Vale.
Ben.
Se che vén algo,
un nome, un enderezo, o que sexa que me poida axudar,
chámame con este teléfono, si?
Non uses o teu. Está intervido.
E se podo facer algo, sabes que estou aquí.
Grazas.
Pensas que lle pasou algo?
Non sei, Sofia.
Non teño nin idea.
Tranquilo, Cerda. Somos da BC.
A Sra. Wagner está no coche. Quere falar.
Vale.
Capitán Cerda.
Gustaríame que resolvésemos dunha vez esta situación.
Sei que era moi amigo do capitán Esteves,
que eran colegas na BII.
Entendo a súa preocupación. Respéctoa.
Porén, téñolle que pedir que deixe de buscalo
e que se centre no seu traballo,
que é manter a orde e a lei e mais a seguridade na vía pública.
Richard é meu amigo.
Fágoo pola súa muller.
Amigo?
Co que non contactou máis dende que deixou a BII?
Estou no certo?
Déixenos xestionar as inquedanzas e a dor da señora Esteves.
Ocúpese dos seus asuntos e todo irá ben.
Pense no seu futuro.
Non o imaxino de garda de seguridade nun centro comercial.
É unha ameaza?
Non. É o que lle pasa á xente que non escoita.
Xa rematamos. Grazas, capitán.
Si?
Teño a información que pediches.
- Dime, escóitote. - Por teléfono non. Estou no Bastion.
O número é dunha escort, Kristina Dankeva.
Vive nun piso preto de Bir-Hakeim.
Detivérona unha vez por consumo e tráfico de drogas.
- Ti sabíalo? - O que?
O de Richard e esta muller.
Non sabía, non.
Marchei cando comezaron a descarrilar. Non quería saber nada.
Como dis?
Cando marchaches, Sami non aceptou o teu traslado. Pensaba que era inxusto.
Viróuselle o sentido e meteu os outros en cousas raras.
Como que?
O GEI sóache de algo?
Si, o Grupo Especial de Investigación.
Disolveuse hai dous anos. Que ten que ver con Sami?
Ao pouco de marchares,
refixeron o grupo e puxeron a Sami ao mando.
Co apoio dos cabróns que te botaron.
E os outros seguírono?
Coñeces o poder de persuasión de Sami.
Máis o extra de perigo. Foron fáciles de convencer.
E ti?
Díxencho, marchei. Non me quería meter niso.
Quen máis sabe o do GEI?
Poucos. É confidencial.
E ti como o sabes?
Unha noite vin a Richard no Rex Club.
Coma unha cuba. Escapóuselle.
Non entrou en detalles.
Só dixo que foran moi lonxe e que o ían pagar.
Que vas facer con ela?
Vou ir á súa casa e ver o que ten que dicir.
Eu de ti deixaríao estar.
Leva Wagner a investigación. Vai vela.
Fíxeno. Díxome que o deixe se non quero problemas.
Mira que che gustan os problemas. Lévalo no ADN.
Síntocho, é o que teño.
Grazas igualmente.
Por que?
Por isto.
Estás enfadada comigo?
Seis meses sen dar novas,
sen responderme as mensaxes. Ti que cres?
Abofé que estou enfadada.
Non podía soportar volver á casa de saída.
Ninguén te xulgou. Non o viches.
Xa, pero non te quería decepcionar.
Por que?
Tanto me tiña que volveses á BAC.
Mesmo se estiveses nunha oficina, non cambiaría nada.
Non escoitaches as miñas mensaxes.
Escoitei, si, pero…
Pero que?
Teño que marchar.
"Quero que saiban que no caos atopei o camiño.
No sufrimento renacín."
De quen é?
Dan Fante.
E é verdade?
É verdade, si.
En parte, por culpa túa.
E ti…
segues coas pelexas?
Por que o fas?
Empecei a pelexar por meu pai.
Mallábanos a meu irmán e a min.
A miña nai tamén.
Unha noite chegou á casa e…
ía borracho perdido.
Púxose a bater en miña nai.
Pensei que a mataba.
Toleei e deixeino inconsciente.
E iso, tiña 17 anos e marchei da casa.
Non me quixo volver ver.
Túa nai quedou con el?
Si, só o tiña a el.
Meu irmán chocou coa moto seis meses despois.
Por que non mo contaras?
Non sei.
Precisaba tempo.
Quérote.
Teño que marchar.
Xa veño, non tardo.
Kristina? Policía.
Que queres?
Son amigo de Richard. Temos que falar.
Podo pasar?
- Non, só entran clientes. - É importante.
- Cando viches a Richard por última vez? - Non sei.
Sei que estades en contacto.
Se sabes onde está, dimo. Está en perigo. E ti tamén.
Oe, Kristina, non son inimigo teu.
Só quero saber onde está.
Non sei onde está. Veume ver a semana pasada e despois nada.
Díxoche por que se agochaba?
Non. Díxome que andaba en problemas.
Que tipo de problemas?
Problemas.
Como vos coñecestes?
Viu o meu anuncio en Internet.
- Que fas? - O PIN.
Non me fagas pedir reforzos para rexistrar o piso.
O PIN, por favor.
3749.
7… Cona. 7349. Esquecino.
Merda.
Tes o número de Richard?
É o número vello. Cortaron a liña.
- Como falades? - Chámame el.
- Con que número? - Non sei. Vai cambiando.
Onde foi isto?
No Rex Club.
Quen son as outras rapazas?
Amigas.
Como se chaman?
Non sei.
Non me axudas moito.
Non me lembro. Foron amigas dunha noite.
A eles coñécelos?
Non, nunca os vira.
Podo?
Toma.
Se Richard contacta contigo, chámame a este número.
Pódelle salvar a vida.
Quedou en chamar para vérmonos.
Cinco mil euros e dígoche onde e a que hora.
Ola, son Hanna. Deixa unha mensaxe.
Hanna, son Antoine.
Mandeiche unha foto.
Pódesme identificar as mozas e o tipo que está ao lado de Mahmoudi?
Grazas.
Déixao, Antoine.
Só che vai traer problemas.
Iso me dixeron.
Richard, acouga, si? Estamos sós.
Tes razón. Deberíame relaxar.
Si.
- A onde me levas? - A un piso en Saint-Mandé.
Non te enfades. Éche o que atopei.
Disme por que non podo volver á casa?
- Por que non podo ir á casa? - Non berres!
Pregúntalle á túa fulana!
Se non abrise a boca, non estariamos aquí.
Que axentes foron vela?
Antoine. Estate buscando.
Non entendo. Que fai Cerda nisto? Non ten nada que ver.
Nin idea. Pregúntalle cando o vexas.
Escóitame, Richard.
Vas quedar agochado onde te vou deixar.
É importante.
Aguanta aí ata que o arranxe.
Os cabróns achéganse.
Presíntoo.
BII PARÍS
Que fas aquí?
Temos que falar.
Ai, si?
Si.
Queres volver?
- Hai dous postos libres. - Tres co de Richard.
Nada demostra que morrese.
Que pasou, Sami?
De que falas?
Matáronche dous homes. Outro desapareceu.
A quen queres enganar?
Fala cos investigadores.
Interésame a túa versión.
Richard non se volveu paranoico da nada. Algo o fixo tolear.
E ti estás ao corrente.
Sabes cantos policías se suicidan ao ano?
Máis dun á semana.
E non é que se corrompan nin que toleen por nada en concreto.
Sabes por que o fan?
Porque están fartos.
Están fartos de que os foda a xente que teñen que protexer.
Richard non foi a excepción.
Onde estabas cando comezou a delirar?
Cando comezou a buscar micrófonos pola oficina todos os días?
Cando cambiaba de móbil cada semana?
Cando cría que o seguían e que era perigoso para os demais?
Onde estabas?
Porque eu estaba aí.
- Mandeino eu a tratarse. - Menos lerias.
Richard está afeito ás dificultades.
- Houbo un detonante. - Un detonante?
Que che digo?
Corren rumores, Sami. Non me trates de parvo.
Que corran. Ti métete no teu. Un consello dun vello amigo.
Non pregunto que facías nun pub con Mahmoudi e estas putas.
Mellor non.
E o GEI sóache?
Debería?
Como queiras.
Saúdos a Hanna.
Seica volvedes saír. Corren rumores.
Non fales de Hanna, Sami.
Si?
Chamoume Richard. Teño enderezo e hora do encontro.
Tes a pasta?
Si, tereina.
23:00, aparcadoiro Clignancourt, última planta.
- Boas noites. - Boas.
SOTO XIMNASIO, PROBAS, APARCADOIRO
SALA DE PROBAS SÓ PERSOAL AUTORIZADO
- Tes a pasta? - Está aquí.
Onde está Richard?
Vén agora. Dáme a pasta.
Non, terala cando vexa a Richard. Onde está?
Non amoles, hostia. Dáme…
Por que non me fixo caso, capitán Cerda?
Aforraríalle o tempo de detención e unha medida disciplinaria
que imos estar obrigados a impor.
E unha prostituta nova morreu por culpa súa.
Seica a ninguén lle importa,
pero era a nosa única vía para chegar a Richard Esteves.
As vaíñas atopadas no aparcadoiro de Clignancourt
son as mesmas ca as das escenas do crime
dos asasinatos do capitán Vinny Segura e o comandante Walid Jabrane.
Segundo as probas comparativas de balística,
son da mesma arma:
unha pistola semiautomática SIG-Sauer SP 2022,
rexistrada no noso sistema coma a arma
de Richard Esteves.
Richard non mataría outros policías. Non ten sentido.
Sentido?
Quince anos de policía ensináronme que a conduta humana non ten tal.
Como fixo para dar con Kristina Dankeva?
Un veciño de cuarto de Richard deume o número.
- Ai, si? - Si.
E preferiu gardalo para vostede?
Unha mágoa.
A decisión contraria púidolle evitar cargar coa morte dela.
Sabe algo máis que non saibamos, capitán Cerda?
Que podo saber que non saiban?
A cousa é seria, Antoine.
Se non estás no caldeiro,
é só para evitarmos un escándalo sen precedentes.
Un poli que mata polis?
Imaxina a conmoción se esta información lle chega á prensa.
O fiscal e o prefecto van desestimar a túa implicación no de onte.
Pero pediron a túa suspensión.
Deica novo aviso.
É dicir, ata que neutralicemos a Richard e todo caia no esquecemento.
Daquela téñoche que pedir a placa e a arma.
Sobra dicir que debe ser discreto con este tema,
igual que o seremos nós cos 5000 euros
que colleu prestados da sala de probas
e que o convidamos a devolver.
Síntoo, Antoine.
E ben?
Suspendéronme, hostia.
Canto tempo?
Non che sei.
Ata que atopen unha historia para tapar a súa merda.
Que cabróns. E que vas facer?
Atopar a Richard antes ca eles.
Acábanche de partir a crisma. A próxima vez non o contas.
Eu de ti procuraría agachar a cabeza e pasar desapercibido.
Por que segues aí empeñado?
Porque é meu amigo.
Veña, dálle saúdos a Zoé. E anda con coidado.
Vodka, por favor.
- Vodka? - Si.
Queres xeo?
Non, grazas.
- Estou xenerosa. - Grazas.
Podo falar co xefe?
- Co xefe? - Si.
Son eu a xefa. Que queres?
Eu estaba na BII. Era amigo de Vinny Segura.
Mira, xa me viñeron interrogar moitos polis.
Por que non falas con eles?
Non ves que estou ocupada?
O tipo do bigote ao lado de Vinny quen é?
Estasme a tocar o carallo.
Non me fagas chamar a seguridade, si?
Bebe a copa, vai para a casa ou baila. O que sexa.
Pero lisca de aquí, entendido?
Veña, brío.
Déixaa en paz, ho.
Hostia, xa empeza.
Vai por aí!
- Si? - Identifiquei o tipo a carón de Mahmoudi.
Chámase Serge Oswald.
Anda en crime organizado, coñecémolo ben.
Xunteiche a información que puiden. Quérela agora?
- Nunha hora na miña casa? - Vale.
De Mahmoudi temos algo?
Nada, nin contacto nin enderezo ningún.
Interroguei os da Interpol. Din que segue en África.
Ben, deica logo.
Ven aquí, cabrón. Ven aquí.
Móvete.
De xeonllos. De xeonllos!
Xa nos vimos antes.
A persecución en moto. Eras ti.
Antoine.
Seica me buscas. Velaquí estou. Que me queres?
Richard Esteves.
Que lle pasa?
- Segue vivo ou matáchelo tamén? - De que falas?
Vin unha foto túa con Sami Belkaïm e Richard Esteves no Rex.
E?
Que facías con eles? A BII levaba anos tras de ti.
Non che incumbe.
Por que os mataches?
Un, eu non matei a ninguén.
Dous, tanto me ten onde vai Richard.
E tres, vas parar de tocarlle os collóns a todo o mundo.
Só quero saber.
Investigástelo?
Antoine Cerda.
Xa sei como te chamas.
E o teu enderezo.
Escóitame ben.
Esquécete de min,
se non queres que vaia partirche os brazos e as pernas, entendido?
Antoine, son eu. Onde cona estás? Levo unha hora agardándote.
Chamáronme e teño que marchar. Deixeicho todo na caixa de correo.
Estou preocupada.
Chámame para saber que estás ben.
Espero que coñeza unha empresa de mudanzas e lle guste o norte.
Se non arranxamos isto en 48 horas,
estamos todos no mesmo barco.
Para iso teremos que colaborar.
Intelixencia non avanza. Os polis non falan e a BC tampouco.
É o que pasa cos casos clasificados.
Que propón?
Cerda.
É impredicible, pero eficaz.
Eficaz? E perigoso.
Iso puxo no informe cando fixo que o botasen da BII.
Atopárono á noite nun polígono industrial preto de Argenteuil.
Uns tipos atárono e bateron nel.
Recolleuno unha patrulla.
Por suposto, non quixo presentar cargos.
Nin ir ao médico. Non di nada.
O único que sabemos é que o secuestraron no pub
ao que fora Vinny Segura cando lle dispararon.
Testemuñas viron dous tipos na rúa que o metían nunha furgoneta negra
con matrícula alemá.
É o que temos.
É o que digo eu.
É a única persoa que deu chegado a algures.
Por que non o rehabilitades?
Pregúntallo ao cabrón de Nabavian.
El decide, e leva mexando por el dende o principio da investigación.
Que quere dicir?
Cando se resolva isto, moito deberase manter en segredo.
Non teño claro que Antoine saiba pechar a boca.
Por iso o sacaron do xogo.
E vostede?
Eu?
Eu aprendín a pechala. Co tempo.
Falei co laboratorio. As probas son claras. É o mesmo asasino.
É a mesma arma. Non sabemos se é o mesmo asasino.
Vale. Dous equipos meus foron esta mañá ao 36
para rexistrar outra vez as oficinas da BII.
Agora levan eles a investigación. Xa non os precisamos.
Como di?
Instrucións do prefecto coa aprobación do fiscal.
- Síntoo, non podo facer nada. - E iso que quere dicir?
Que temos que agachar a cabeza e deixar que se ocupe a BC.
Conseguín unha autorización para volver interrogar a todo o mundo no Rex Club.
Intentade dar coa moza coa que falou Cerda.
Seica todo empeza nese puto pub.
Que facía alí el, por certo? Sabedes algo?
Que o suspenderan non lle impide tomar unha copa onde queira.
Siga a protexer os seus soldados e caerá con eles, director.
É consciente diso?
Déixovos.
Síntoo, Antoine.
É imposible que Richard lle disparase.
Podemos falar?
Non sei.
Normalmente vostede cita a xente para falar.
Mire, capitán, non sempre concordo cos seus métodos.
Nin con como pensa, pero é bo policía.
Abonda. Non me veña con contos.
Que quere?
Teño información que podería axudalo a avanzar no caso.
Xa non son policía. Cóntello a quen a vaia escoitar.
O seu amigo, Richard Esteves, é un chibo expiatorio.
E sábeo ben.
Ninguén foxe dun psiquiátrico para matar antigos compañeiros a sangue frío.
E logo quen foi?
Non o sabemos.
O noso departamento leva meses investigando o equipo de Sami Belkaïm.
Rumoréase que participaba en actividades ilegais
ao amparo do Ministerio de Interior.
Belkaïm e o seu grupo colaboraban cos de Antidroga
nun equipo de Gennevilliers dirixido por un tal Karim,
que aínda non puidemos identificar,
pero interceptamos unha conversa sobre unha operación que saíu mal.
O tal Karim chamou a Belkaïm dende un número de prepagamento
e díxolle que lles roubaran esa noite,
que seu sobriño Ichem, líder do convoi, desaparecera,
e que precisaba a axuda de Belkaïm
para atopar os que o fixeran.
Seica dende aí Esteves volveuse paranoico
e todo se descontrolou.
Por que me conta isto?
Porque coido que sabe quen é Karim.
Preciso que me axude a paralo.
Ai, si? E que gaño eu?
Non quere saber quen intentou matar a súa moza?
Se sospeitabades de Belkaïm e o seu equipo,
por que non os detivestes para interrogalos?
Puido evitar as mortes e a merda que veu despois.
Tiñamos ordes de non tomar accións contra o equipo de Belkaïm.
Por certo, acábannos de apartar do caso.
Agora está nas mans da BC.
Por que razón?
Razón de Estado.
Non se matan polis por razón de Estado. Non o trago.
Hoxe matan polis por calquera cousa.
A administración prefire un poli morto ca un corrupto.
DECLARACIÓN VERBAL
Non sei en que lea te metiches, pero tes mala cara.
Pareces meu pai
cando soubo que miña nai o enganaba co irmán.
Matounos os dous esa noite na cea.
Logo meteu un tiro na testa.
Pero esqueceu unha cousa. Meu irmán e eu seguiamos na mesa.
Velaí está.
A besta.
Devólvema no mesmo estado, só che pido iso.
De acordo? Toma.
E a pistola?
Beretta 92 con dous cargadores. Está todo na guanteira.
Grazas, Marcus. Déboche unha.
De nada.
Anda con ollo.
A última hora da mañá, axentes de policía dunha unidade especial rexistraron
o antigo edificio do 36, Quai des Orfèvres,
sede da prestixiosa Brigada de Investigación e Intervención.
Desta vez, os mesmos policías da brigada eran o obxectivo.
As oficinas foron rexistradas minuciosamente
e os axentes foron interrogados polos seus compañeiros.
Segundo as nosas fontes, parece que estas medidas
están relacionadas coa investigación
da desaparición do capitán Richard Esteves,
dos asasinatos do capitán Vinny Segura e o comandante Walid Jabrane,
e da tentativa de asasinato da capitá Hanna Levasseur,
que se atopa en estado crítico no hospital Hôtel-Dieu.
Se os rexistros e os interrogatorios
levados a cabo polos investigadores…
PREFECTO DA POLICÍA
…confirman infraccións graves
por parte dos policías da BII
ou doutros departamentos,
responderei con contundencia.
Non tolerarei que ninguén deshonre a nosa república.
Cala a boca, papahostias. Cabrón.
Rexistráronche a oficina?
Rexistráronas todas, mesmo as dos mortos. Malnacidos.
Perdoade polos pecados.
Non entendo. Que buscan?
Non che sei. Están todos paranoicos.
Traballo de merda. Dáslles a vida e fódente.
Que teñen que ver os asasinatos?
Como?
Sospeitan dun de vós?
Non sei.
- Hora de deitarse, nenos. - Si, papá.
- Quérovos. - Boas noites, papá.
- Boas noites. - Boas noites.
Xa vou, nenos.
Díxenche que non chamases a este número.
- Viches as noticias? - Vin. Oíchesme?
Tanto me ten! Voume entregar. Vou falar. Non podo máis.
Non é culpa nosa, é dos cabróns do GEI.
Cala a boca. Onde estás?
Na casa. Vinme despedir de Sofia. Vou soltalo todo. Non quero morrer.
Escóitame ben. Ninguén vai morrer, estamos? Ninguén.
Explícasmo?
Por que non quedaches onde che dixen?
Pecha a porta.
Ei, estouche falando!
Que fas aquí?
Sabes os riscos?
- Acabouse, Sami. - Deixa de facer o parvo!
Estou a arranxalo todo. Que che pasa?
Escóitame.
Unha cousa máis e poño todo como estaba.
Prométocho. Confía en min.
Oe.
Que non entendes, Sami?
Vinny e Walid morreron por culpa nosa e…
Hanna está a morrer nun hospital e non fixo nada.
Saben que fomos nós, cona.
Que non entendes, carallo?
Se non teñen o que queren, virán polas nosas familias.
Pensaches niso?
É certo, Sami?
Déixanos falar, amor.
Que é todo isto? Que fixestes?
Nada.
Tranquila.
Que fas coa miña pistola?
Sami…
A que xogas?
- Díxenche que o arranxaría. - Sami…
Non si?
Comandante Belkaïm, BII.
Apareceron dous corpos no domicilio do capitán Richard Esteves.
Parece que lle disparou á muller antes de se suicidar.
Avise o xefe e a BC. Eu agardo aquí.
Non mires para min.
Mira para abaixo.
Teste por listo?
- Onde o atopastes? - Na casa da puta.
Tres meses nesa illa sen mollar o biscoito. Estaba desesperado.
- Quen o delatou? - Un neno do edificio de en fronte.
Que tal as vacacións en Cabo Verde? Pasáchelo ben?
Tyson, non si?
Sabes quen son?
Pois é sinxelo.
Dime o que lle pasou ao meu sobriño hai tres meses
e por que logo desapareciches sen dar chío.
Ou xúroche que sufrirás coma nunca.
Escóitote.
Ichem e eu iamos mercar coca a España.
Seino, puxen eu a pasta.
Fomos de noite para evitar controis.
Paramos para mexar e tomar un café.
Mexo nunha botella, ou? Non toques o carallo.
E logo?
Logo asaltáronnos eses cabróns.
Quieto, mamalón!
Quieto, papahostias!
Abre o maleteiro.
Os cabróns tiñan chaleco antibalas.
Mátao, hostia!
Veña!
Ti onde estabas?
- Mexando nunha árbore. - Non te moviches?
Non podía. Non ía armado.
Estaba só. Pasou moi rápido, Karim.
E despois?
- Onde vai o outro? - Temos que liscar!
Onde carallo está?
- Sami! - Cala a boca! Non deas nomes!
Vamos ou vannos coller. Veña.
Veña, vamos.
- Agarda, o corpo! - Está morto.
O corpo, dixen!
E logo?
Colleron os cartos.
Déixao aberto!
Hostia.
Bule!
Ichem está morto?
Penso que si.
E despois que fixeches?
Agardei ata a mañá
e fixen autostop ata París.
Collín o tren a Portugal e fun a Cabo Verde.
Por que non acudiches a min?
Roubárannos dous millóns, Karim.
Ichem non podía contarche o que pasara. Tiña medo de que pensases que fora eu.
Como eran os tipos?
Non sei. Pero non parecían delincuentes.
E logo?
Xa sabes como son os rapaces de barrio, torpes.
Estes traballaban xuntos.
Pensas que eran polis?
Non sei.
Falaron?
A un chamábanlle Sami.
Non lle gustou oír o seu nome.
Sinto o de Ichem, Karim.
Ímoste levar á casa.
Rachid, queda e vixía o material.
E que fago con el?
Logo o pensamos.
MAHMOUDI SABE QUE FUCHES TI. VAI POR TI.
Precísanme aínda?
Teño lea na casa. Teño que marchar.
Carallo. Nada grave, espero.
Non, o bebé está malo.
Vanessa está soa cos nenos. É complicado.
Entendo. Pode marchar.
Non esqueza pasar pola oficina mañá para prestar declaración.
- Si. - Ben.
Coide ben dela.
Grazas.
Diga?
Titus, son Antoine. É grave. Precísote.
- Onde estás? - Mándoche o enderezo.
Sempre apuntas coa pistola os convidados?
Que cona fas na miña casa?
Non nos poden ver xuntos.
- Sabes o que pasou no 36? - Non. Explícanolo.
- Primeiro, solta a arma. - Como?
- Quen pensas que es? - Sóltaa!
Sen problema.
Esta?
- Mira. - Dálle co pé.
Coma na academia.
- Contento? - Ben.
- Tranquila, non vai pasar nada. - Xa veremos.
E os meus fillos?
Durmindo, por agora.
Saïd cantoulles unha nana.
Karim.
Isto é un grande erro.
Como é o conto?
Belkaïm está detrás de todo.
Mahmoudi vai tras del.
Onde vive?
Aí detrás.
Por que non chamaches a central?
Sabes que estás suspendido? E chámasme a min?
Queres os teus galóns, ou?
Merecía que me fodeses así? Fornicáchesme coma unha puta.
Vasme dicir onde están os meus cartos.
Karim.
Foi Richard. Fóiselle a cabeza, vale? Non o puiden controlar.
Richard de que? Fuches ti. Tyson contoumo todo.
- Pagábanme para facelo. - Iso é traballar?
Matar os colegas? Foder os socios?
- Fillo de puta. - Era unha orde!
Xúrocho, era unha orde.
Dos meus superiores.
Roubar o convoi para iniciar unha guerra
entre competidores.
Teu sobriño foi un accidente.
Xúroo polos meus fillos! Foi un accidente!
Queres ver un accidente?
Quietos!
- Cala! - Sóltame!
Solta a arma, Sami.
Sóltaa, hostia.
Non llelo digas aos nenos.
Sóltaa, por favor.
Ímonos pór de acordo. Nunca te suspenderon.
Acatabas ordes miñas.
E logo que?
Volves ás túas funcións.
Ascenderante.
Condecorarante polo valor.
Belkaïm terá un funeral con honores
e Mahmoudi cargará co morto, punto.
Un axente da BII envolto nun caso de narcotráfico
e que mata outros polis para quedar con todo.
Pensas que a opinión pública pode asumilo?
Temos o culpable perfecto,
Karim Mahmoudi.
A historia é sinxela.
Belkaïm e o seu grupo pasaron meses tras del.
Desmantelaron unha gran rede
nunha misión na que morreu por accidente Ichem, o seu sobriño.
Mahmoudi quería vinganza.
Matou os polis responsables da súa morte, un por un.
E ocorreu a traxedia:
o baño de sangue final que ti e o teu compañeiro, Titus La Chapelle,
por desgraza non puidestes evitar, malia a valentía que demostrastes.
Os malos son os malos.
E os policías saen limpos.
E a moral?
A moral comeza onde a policía acaba.
Isto nunca foi persoal.
Eu só fixen de salvagarda nun caso complicado e sensible.
Cerda…
Síntollo moito.
O bo é que xa está rehabilitado.
E que pechamos esta investigación sen danar a reputación da policía.
Si?
Son Garnier. Lémbraste de min?
O veciño de cuarto de Richard.
Ven a Barbanes. Teño algo para ti.
O teu amigo Richard estaba de merda ata arriba.
Por iso tiña medo.
Mahmoudi era unha merdiña comparado co que escribe aquí.
- Dende cando ten isto? - Chegoume hoxe co correo.
Debeumo de mandar onte antes de se voar os miolos.
Non foi así exactamente, xa llo explicarei.
Quen o sabe?
Só ti e eu. Non me fío dos outros.
Que outros?
Os que te foderon.
Que pensas? Que che deixaron facer o traballo sucio por diversión?
Non, agardaron a que remexeses na merda e a espallases antes de iren fregar.
E botáronlle a culpa a Richard.
Pero non previñeron que el era ben mandado e anotaba todo.
Tiña as copias dos informes de todas as merdas que lle pediron.
Iso non explica por que Belkaïm matou os seus amigos.
Polos cartos.
Propúxolles aos outros compartilos, pero todos se negaron.
Belkaïm apremounos dicíndolles que Mahmoudi ía tras deles.
Aí a Richard viróuselle o sentido e quixo confesar.
Detrás de Mahmoudi
está implicada toda a mafia marroquí.
Cando Richard o soubo, colleu medo e comezou a tolear.
Así acabou aquí.
Seica…
non dicía parvada ningunha.
Que fixeron cos dous millóns?
Non o menciona.
Pregúntalles aos teus amigos do GEI.
Usáronte, amigo.
Agora que están todos mortos, ninguén pode falar.
Agás que queiras ser temerario e facer o informe público, pero…
MAFIA MARROQUÍ
…suxíroche que limpes o cu con el ou que lle prendas lume.
Non o van investigar.
TRÁFICO DE ÓRGANOS
GEI
Eu aviseite.
- Dime. - Sabiades o do GEI.
Por que non o dixestes?
Non me deixaban.
Teño probas. Richard levou un rexistro.
Como deixastes que pasase iso?
Escoita, Antoine, ven á miña oficina e explícocho.
Non fagas parvadas. Este caso é segredo de Estado.
Non cho vou deletrear.
Moitos amigos morreron por culpa vosa. Á merda as consecuencias.
Cerda sábeo.
Sabe o que?
As divagacións dun policía depresivo con paranoia?
Que matou a súa muller e se suicidou logo de estar nun psiquiátrico?
Ninguén vai crer esas historias. E menos vanas escoitar.
Mesmo se ten probas?
- Que probas? - Un arquivo.
Esteves documentouno todo.
Datas, horas, lugares, todas as operacións nas que participou co grupo.
Está morto. As súas palabras non valen nada.
Canto a Cerda, que entenda
que os heroes non só morren na batalla.
Ou entrega persoalmente o arquivo
e esquece o seu contido
ou unirase a Belkaïm e os seus amigos
no cemiterio dos polis esquecidos.
Quedou claro?
Ben.
Dixéronche cando marchas?
Por que? Bótasme en falla?
Unha semana, penso.
So quería que soubeses
que estou aquí.
Acabouse. Non hai nada que temer.
Contarasmo igualmente?
Non escoites as parvadas da tele.
Non. Xamais.
Quérote, Hanna.
Eu tamén te quero.
Ola, Marcus. Son Antoine. Quedamos no garaxe. Teño o teu coche.
Mira ese panoco nese coche. Non é o poli que te fodeu na pelexa?
Que fai aquí ese fillo de puta?
Vamos.
Que te fodan, fillo de puta!
Ser policía é unha profesión nobre.
Unha profesión de coraxe e sacrificio
que ás veces implica arriscar a propia vida.
Antoine Cerda morreu porque escolleu esta vida,
este heroísmo cotián.
Non se pode expresar con palabras a dor e as emocións que sentimos.
Trasládolle a miña condolencia á nai de Antoine.
E a vostede, Hanna,
que o asistiu con valentía nesta difícil investigación
arriscando a súa vida.
Por último, penso na dor de todos os compañeiros de Antoine
que tiveron a sorte de coñecelo e traballar con el.
E teño que facer unha mención especial
aos seus antigos colegas que tamén caeron
nas tráxicas circunstancias que coñecemos.
O goberno inclínase hoxe con respecto ante o corpo de Antoine Cerda.
Como recoñecemento polos servizos rendidos
e en homenaxe á súa carreira traxicamente curta,
queda ascendido a comisario de policía,
recibe a mención á Orde da Nación,
e nun intre
concederáselle a insignia de cabaleiro da Lexión de Honra,
a medalla ao Valor e a Dedicación
e a medalla de Honra da Policía Nacional, categoría de ouro.
Ao meu sinal, atención!
EN LEMBRANZA DE SARA HELMLINGER…
PARA JÉRÉMY, TITI, FÉLIX, MEHDI E OS MEUS AMIGOS DA BI…
Subtítulos: Lucía Doval